Gruppen der arbejder med Biodiversitet i Løgstrupområdet. (Bio. Gruppen)

Møde	Den 14. august 2023
Afholdt	Hos Kisten, Østergade 40
Deltagere
Vibe Søndergaard
Kirsten Gaardsted
Kirsten Mougaard
Ajna Hellerup
Anne Sejer Kriegbaum

1. Præsentation af gruppen
Gruppen er blevet udvidet med 2 deltagere, så nu er vi 5 medlemmer i Bio gruppen. Vi fortalte, hver i sær, hvem vi er, og vores baggrund for at deltage i arbejdet med biodiversitet. 

2. Orientering til gruppens nye medlemmer om gruppens organisation
Vi fortalte, hvordan Biogruppen er opstået på baggrund af et møde i hallen i efteråret 2022, hvor borgerne kunne komme og påvirke, hvad den oprindelige gruppe skal arbejde med. 
Til orientering sender jeg listen med den oprindelige gruppe med, så I ved, hvem der er med der. 

3. Dato for arrangement for fremme af biodiversitet i private haver - ved Vibe
Vi vil afholde et arrangement den 16. januar 2024, hvor Vibe vil komme med ideer til, hvordan man fremmer biodiversiteten i egne haver.
Mødet skal afholdes i Sognehuset i tidsrummet 19-21. Kirsten G reserverer lokalet
Der skal serveres en form for forplejning.
Tidligere har vi overvejet, om vi kan få en gartner med til mødet, der kan have et godt tilbud på relevante planter. 
Det har vi ikke besluttet endnu. 

4. Biodiversitet på kirkegårdene.
Vores gruppe er udvidet med ledende kirkegårdsgraver Anja Hellerup. Hun fortalte, hvad de arbejder med på kirkegårdene på nuværende tidspunkt, og der er mange tanker i gang, lige fra såning og plantning af forskellige arter til kompostering m.m. Anja skal på kursus i området, og vi holdes underrettet om udviklingen arbejdet med biodiversitet på kirkegårdene. 

5. Orientering om såning af blomster 
Vores gruppe er også udvidet med Anne Sejer Kriegbaum, og hun præsenterede os for en organisation der hedder ”Byblomst”. Det inspirerede bl.a. til storslåede tanker om farveafstemte blomster gennem byen, med blomstring over hele året. På den baggrund besluttede vi, at hele Biogruppen skal være med når der holdes byvandring med kommunen, hvor grundlaget for forbruget af de bevilligede midler på 5.5 mil fastlægges, for på den måde at påvirke beslutningen i en bæredygtig retning. 
Vedrørende bæredygtighed påpegede Anja, at hun synes at vi skal være opmærksomme på, at der ikke laves en ”bypark” med beton og jern, men et materiale der er bæredygtigt. 

6. Sidste nyt om arealet til hundeskoven
Vi har fået bevilget pengene til etablering af hundeskoven, og går i gang så snart vi har fået officielt besked, bl. a. om, hvordan vi forholder os med hensyn til forbruget af pengene. 

7. Drøftelse af, hvordan vi skaffer penge, bl.a. gennem de link vi har fået fra kommunen
Vi nåede ikke dette punkt.


8. Eventuelt
Teksten til Borgerforeningens blad om bygning af fuglehuse blev godkendt. 
